**Lanţul vieţii**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am să rup odată lanţul care viaţa mi l-a dat

Şi pe care mii de zile, ploaia-n lacrimi l-a udat,

Sclav al zilelor ce-s duse în tradiţii de demult,

Prizonier în lanţ sunt, vise doar în somn vin cu tumult!

Muncă, oboseală, stres...ele-mi sunt alături zilnic

Şi-n rutina asta gri, nimeni nu-mi este potrivnic...

Doar în mine se mai zbate inima nemulţumită,

Sufletul ar vrea să zboare şi s-o lase-n piept uimită!

Ştiu că lanţul s-a uzat, doar c-o zbatere de-aripă

Pot să-l frâng, dar nu aş vrea ca să-l rup aşa în pripă...

Las ca sufletul să-şi facă aripi cu sclipiri de vise

Ce în nopţile cu lună au ţinut stelele-ncinse...

Inima să se încarce cu speranţele de-o viaţă

Şi în ritmul fericirii să-mi pună bujori pe faţă,

Sufletul cu patru-aripi să sfărâme lanţu-n zale

Şi să-şi ia încet avânt, să zboare pe a sa cale!

Fluture cu un pastel de iubiri nestăvilite...

Voi fi petecul de cer cu visele împlinite

Ale celor ce în somn culeg stelele cu lacrimi,

Ale celor ce-şi petrec zilele cu iz de patimi!